Tema 12. **Täze Galkynyş we beýik özgertmeler zamanasynda bank karzynyň ähmiýeti.**

1. Täze Galkynyş we beýik özgertmeler zamanasynda ýurdumyzyň täjirçilik banklarynyň ykdysadyýetiň pudaklaryny karzlaşdyrmakda alyp barýan işleri.

2. Geçirilýän ykdysady özgertmeleri amala aşyrmakda bank karzynyň ähmiýeti.

3. «Türkmenistanyň Prezidentiniň obalaryň, şäherçeleriň, etraplardaky şäherleriň we etrap merkezleriniň ilatynyň durmuş-ýaşaýyş şertlerini özgertmek boýunça 2020-nji ýyla çenli döwür üçin Milli maksatnamasynda» goýulan wezipeleri durmuşa geçirmekde bank karzynyň tutýan orny.

**1-nji sorag.**

**Ýurdumyzyň täjirçilik banklarynyň kärhanalara, guramalara we ilata milli pulunda berlen karzlarynyň möhleti we eýeçiligiň görnüşleri boýunça ösüşi barada Maglumat**

(mln. manat)

|  |  |  |
| --- | --- | --- |
| Görkezijiler | 01.01.2011 | 01.03.2011 |
| Jemi karzlar | Şol sanda | Jemi karzlar | 01.03.1101.03.10%-de | Şol sanda |
| Gysga möhletli | Uzak möhletli | Möh-leti geçen | Gysga möhletli | Uzak möhletli | Möh-leti geçen |
| **Täjirçilik banklaryň kärhanalara, guramalara we ilata milli pulunda berlen karzlary** | 9775,13 | 2399,03 | 7369,00 | 7,10 | 10175,54 | 143,3 | 2315,67 | 7849,67 | 10,20 |
| **Şol sanda** |  |  |  |  |  |  |  |  |  |
| **Döwlet eýeçiligine degişli kärhana-lara we gurama-lara berlen karzlary** | 8266,00 | 2350,05 | 5915,95 | 0,00 | 8552,38 | 138,0 | 2261,33 | 6291,05 | 0,00 |
| **Döwlet eýeçiligine degişli bolmadyk kärhanalara, guramalara we ilata berlen karzlary** | 1509,13 | 48,98 | 1453,05 | 7,10 | 1623,16 | 180,3 | 54,34 | 1558,62 | 10,20 |
| **Şol sanda** |  |  |  |  |  |  |  |  |  |
| **Raýatlara we edara görnüşin-däki tarapy döretmeýän telekeçilere berlen karzlar** | 1430,50 | 43,93 | 1380,63 | 5,94 | 1533,66 | 188,7 | 38,89 | 1488,87 | 5,91 |

**Çeşmesi: Bank habarlary 01/09/2010**

Şu ýylyň 1-nji mart ýagdaýyna Türkmenistanyň täjirçilik banklarynyň milli pulundaky berlen karzlarynyň möçberi 10175,54 mln. manada deň boldy we geçen ýylyň degişli döwrüne görä 43,3% artdy.

01.03.2011ý. ýagdaýyna milli manatdaky karzlaryň düzüminde gysga möhletli karzlaryň möçberi 2315,67 mln.manada ýa-da umumy karzlaryň 22,7%-ini düzýär we 01.01.2011ý. ýagdaýy bilen deňeşdirilende 3,5% peseldi. Uzak möhletli karzlaryň möçberi 7849,67 mln. manada ýa-da umumy karzlaryň 77,2 %-e deň boldy we 01.01.2011ý. ýagdaýy bilen deňeşdirilende 6,5% artdy. Möhleti geçen karzlaryň möçberi we 10,20 mln.manada deň boldy we umumy karzlaryň düzüminde 0,1 %-i tutýar we 01.01.2011ý. ýagdaýy bilen deňeşdirilende 43,7% artdy.

**Ýurdumyzyň täjirçilik banklarynyň milli pulunda berlen gysga möhletli karzlary barada Maglumat**

(mln. manat)

|  |  |  |  |  |  |
| --- | --- | --- | --- | --- | --- |
| **Pudaklaryň ady** | 01.01.2011 | 01.02.11 | 01.03.11 | 01.03.1101.03.10%-de | 01.03.1101.01.11%-de |
| **Gysga möhletli karzlar** | **2406,1** | **2369,4** | **2325,9** | **106,7** | **96,7** |
| Senagat | 1569,4 | 1554,8 | 1491,9 | 118,0 | 95,1 |
| Oba hojalygy | 175,9 | 176,1 | 194,9 | 109,4 | 110,8 |
| Gurluşyk | 62,37 | 57,38 | 62,95 | 155,5 | 100,9 |
| Söwda  | 23,34 | 20,87 | 20,23 | 104,9 | 86,7 |
| Bilelikdäki kärhanalar | 0,60 | 0,60 | 0,66 | 20,8 | 110,0 |
| Maddy-tehniki üpjünçilik we ýerlemek | 319,59 | 319,02 | 317,36 | 101,6 | 99,3 |
| Ulag we aragatnaşyk | 5,01 | 4,91 | 4,91 | 405,5 | 98,0 |
| Taýýarlaýyş kärhanalary | 195,00 | 181,10 | 169,03 | 55,0 | 86,7 |
| Ýekebara iş (raýatlaryň hususy zähmet işleri) | 49,87 | 46,46 | 44,79 | 103,8 | 89,8 |
| Halk hojalygynyň gaýry pudaklary | 5,06 | 8,10 | 19,20 | 175,7 | 372,1 |

**Çeşmesi: Bank habarlary. TMB. 01/03/2011**

**Ykdysadyýetiň pudaklary boýunça gysga möhletli karzlaryň** düzüminde esasy paý (64,1%) senagat pudagyna degişli bolup, onuň möçberi 1491,9 mln.manada deň boldy. Maddy-tehniki üpjünçilik bölegine berlen karzlaryň paýy 13,6%, oba hojalygy pudagyna berlen karzlaryň paýy 8,4%-e, taýýarlaýyş kärhanalaryna berlen karzlaryň paýy 7,3%-e deň boldy.

**Turkmenistanyň Daşary ykdysady döwlet bankynyň** işiniň beýleki karz beriji guramalardan häsiýetli tapawudy, ykdysadyýete daşary ýurt karzlaryny çekmek we olar babatda soňraky hyzmatlary amala aşyrmak boýunça, hökümetiň wekiliniň wezipelerini ýerine yerýändiginden ybaratdyr. Ýöriteleşdirilen maliýe – karz guramasy hasaplanýan bu bank giň halkara gatnaşyklara eýedir. Bank tarapyndan döwletara ylalaşyklar we döwlet maksatnamalary, şeýle hem uly maýa goýum taslamalaryny durmuşa ornaşdyrmak boýunça maliýe hyzmatlary ugrunda baý tejribe binýady toplandy.

Hökümetiň maýa goýum taslamalaryny maliýe çeşmeleri bilen üpjün etmek ugrunda Türkmenistanyň Daşary ykdysady döwlet banky tarapyndan Yslam ösüş bankynyň Türkmenistan tarapyndan dolandyryjysynyň edarasy hökmünde 2010-nji ýylyň başynda Türkmenistanyň Hökümeti bilen Yslam Ösüş, bankynyň arasynda 2011- 2013-nji ýyllar üçin Türkmenistan boýunça Yslam ösüş bankynyň Üç ýyllyk iş maksatnamasy taýýarlanyldy we gol çekildi. Bu maksatnama laýyklykda, Yslam Ösüş banky tarapyndan 2010-2013-nji ýyllaryň dowamynda YÖB-y tarapyndan ABŞ-nyň 816,4 mln. dollaryna barabar maýa goýum taslamalary maliýeleşdirmek ugrunda işleriň alynyp barylmagy göz öňünde tutulýar.

Ýurdumyzda maýa işjeňligini artdyrmak we ykdysadyýetiň pudaklarynyň ösüş maksatnamalarynyň ýerine ýetirilmegini goldamak maksady bilen, Bank tarapyndan 2009-njy ýylyň ahyrynda we 2010-njy ýylyň başynda daşary ýurt maliýe guramalary bilen 4 sany karz ylalaşyklary baglaşyldy. Şol sanda Hytaýyň Eksport-Import Banky bilen:

• Türkmenistanyň Demir ýol ministrligine 113 sany ýolagçy wagonlary satyn almak taslamasy;

• Türkmenistanyň Aragatnaşyk ministrligine Aragatnaşyk ulgamlarynyň durkuny täzelemek üçin enjamlary satyn almak taslamasy;

• Türkmenistanyň nebit-gaz pudagyna Nebit gaz enjamlaryny we turba önümlerini satyn almak taslamasy.

Ýaponiýanyň halkara hyzmatdaşlyk banky bilen:

• «Türkmenhimiýa» döwlet konserniň "Maryazot" önümçilik birleşigi üçin enjamlaryny satyn almak.

Şеýlе hem, bankyň işjen gatnaşmagynda agzalan döwürde Türkmenistanyň ministrlikleri we pudak edaralary tarapyndan göni maliýe ylalaşyklary baglanyşyldy we olar bankyň hyzmat edilmegine alyndy. Şol sanda:

• Yslam Ösüş Banky bilen «Deňizderýaýollary» müdirligine 2 sany tanker satyn almak taslamasy;

• Yslam Ösüş Banky bilen Demirýol ulaglary ministrliginiň "Demirgazyk-günorta” demir ýolunyň „Bereket-Etrek-Gürgen" ugrundaky bölegini gurmak taslamasy;

Hytaýyň Döwlet Ösüş Banky bilen «Türkmengaz» döwlet konserniň «Günnorta Ýolöten" tebigy gaz ýatagyny özleşdirmek taslamasy.

Bank tarapyndan karz amallaryň görnüşlerini artdyrmakda yzygiderli işler alnyp barylýar we şu ugurda Hormatly Prezidentimiziň bilim ulgamynda alyp barýan syýasatyny durmuşa geçcirmeklige gatnaşmak bilen, Türkmenistanyň rezidentleri bolan şahsy taraplara daşary ýurtlardaky ýokary okuw mekdeplerinde okamaklary üçin karzlary berilýär.

**Turkmenistanyň Daşary ykdysady döwlet bankynyň**

**Karz bukjasynyň ýurtlar boýunça düzümi**

|  |  |  |
| --- | --- | --- |
| **№** | **Ýurtlaryň atlary** | **%** |
| 1 | Hytaý | 36,0 |
| 2 | Ýaponiýa  | 31,0 |
| 3 | Germaniýa  | 29,0 |
| 4 | Fransiýa  | 3,0 |
| 5 | Başgalar  | 1,0 |
|  | **Jemi** | **100** |

**Turkmenistanyň Daşary ykdysady döwlet bankynyň**

**Karz bukjasynyň pudaklar boýunça düzümi**

|  |  |  |
| --- | --- | --- |
| **№** | **Pudaklaryň atlary** | **%** |
| 1 | Nebitgaz senagaty | 56,5 |
| 2 | Ulag we aragatnaşyk | 25,9 |
| 3 | Dokma senagaty | 8,9 |
| 4 | Energetika | 2,3 |
| 5 | Başgalar  | 6,4 |
|  | **Jemi** | **100** |

Ýurdumyzyň beýleki täjirçilik banklary hem milli ykdysadyýetimiziň pudaklaryny we ulgamlaryny karzlaşdyrmakda, şol sanda welaýatlar boýunça hem netijeli işleri alyp barýarlar.

**Ahal welaýaty boýunça.**

2011-nji ýylyň 1-nji mart ýagdaýyna Ahal welaýatynyň bank şahamçalarynda hyzmat edilýän müşderleriň sany 149035 bolup, olardan 2177 sany kärhanalaryň hasaplaşyk hasaplary, 18734 sany karz alyjylaryň hasaplary, 17948 goýumçylaryň hasaplary, 208 kärendeçiler, 106877 pensionerleriň hasaplary we 3111 sany hasap kömek pulyny alýanlaryň hasaplary bolup durýar.

2011-nji ýylyň 1-nji mart ýagdaýyna Ahal welayaty boýunça täjirçilik banklary tarapyndan berlen karz serişdeleriň möçberi 448,9 mln. manada deň bolup, 188,7 mln.manat ýa-da 42,0% gysga möhletli, 258,7 mln.manady ýa-da 57,6% uzak möhletli, 1,5 mln.manat ýa-da 0,3% möhleti geçen karzlar bolup durýar. Umumy welaýat boýunça berlen karzlar geçen ýyl bilen deňeşdirilende 41,3% ýokarlandy.

Umumy berlen karz serişdeleriniň içinde 367,44 mln.manady ýa-da 81,8% döwlet eýeçiligine degişli, 81,5 mln.manady ýa-da 18,2% döwlete dahylsyz bölegine, şol sanda 78,5 mln.manady ýa-da 96,3% raýatlara sarp ediş maksatly berlen karzlar tutýar.

2011-nji ýylyň 1-nji mart ýagdaýyna welaýatyň täjirçilik banklary tarapyndan çekilen serişdeler 84,8 min.manada deň bolup 19,4% ýokarlandy geçen ýyl bilen deňeşdirilende, olardan 78,9 mln.manady ýa-da 93,0% talap ediýänçä hasaplardaky serişdeler, 5,9 mln. manady ýa-da 6,9% möhletli hasaplardaky serişdelere degişli bolup durýar.

Umumy çekilen serişdeleriň döwlet kärhanalaryna degişli serişdeler 70,8 mln. manat ýa-da 83,6%, döwlete dahylsyz bölegi boýunça 13,9 mln.manat ýa-da 16,4% degişli bolup durýar.

**Balkan welaýaty boýunça.**

2011-nji ýylyň 1-nji mart ýagdaýyna Balkan welaýaty boýunça täjirçilik banklary tarapyndan berlen karz serişdeleriň möçberi 138,6 min.manada deň bolup, 58,1 mln.manat ýa-da 41,9% gysga möhletli, 80,1 mln.manady ýa-da 57,8% uzak möhletli, 0,4 mln.manat ýa-da 0,3% möhleti geçen karzlar bolup durýar. Umumy welaýat boýunça berlen karzlar geçen ýyl bilen deňeşdirilende 29,3% ýokarlandy.

Umumy berlen karz serişdeleriniň içinde 93,0 mln.manady ýa-da 67,0% döwlet eýeçiligine degişli, 45,7 mln.manady ýa-da 33,0% döwlete dahylsyz bölegine, şol sanda 44,3 mln.manady ýa-da 47,6% raýatlara sarp ediş maksatly berlen karzlar tutýar.

2011-nji ýylyň 1-njl mart ýagdaýyna welaýatyň täjirçilik banklary tarapyndan çekilen serişdeler 112,0 min.manada deň bolup 64,1% ýokarlandy geçen ýyl bilen deňeşdirilende. Olardan 105,0 mln.manady ýa-da 93,7% talap ediýänçä hasaplardaky serişdeler, 7,0 mln.manady ýa-da 6,2% möhletli hasaplardaky serişdelere degişli bolup durýar.

Umumy çekilen serişdeleriň döwlet kärhanalaryna degişli serişdeler 99,3 mln. manat ýa-da 88,7%, döwlete dahylsyz bölegi boýunça 12,6 mln.manat ýa-da 11,3% degişli bolup durýar.

**Daşoguz welaýaty boýunça.**

2011-nji ýylyň 1-nji mart ýagdaýyna Daşoguz welaýaty boýunça täjirçilik banklary tarapyndan berlen karz serişdeleriň möçberi 358,6 mln.manada deň bolup, 181,5 mln.manat ýa-da 50,6% gysga möhletli, 177,1 mln.manady ýa-da 49,4% uzak möhletli bolup durýar. Umumy welaýat boýunça berlen karzlar geçen ýyl bilen deňeşdirilende 42,1% ýokarlandy.

Umumy berlen karz serişdeleriniň içinde 300,5 mln.manady ýa-da 83,8% döwlet eýeçiligine degişli, 58,1 mln.manady ýa-da 16,2% döwlete dahylsyz bölegine, şol sanda 58.0 mln.manady ýa-da 99,8% raýatlara sarp ediş maksatly berlen karzlar tutýar.

2011-nji ýylyň 1-nji mart ýagdaýyna welaýatyň täjirçilik banklary tarapyndan çekilen serişdeler 75,5 mln.manada deň bolup, geçen ýyl bilen deňeşdirilende 48,5% ýokarlandy. Olardan 67,1 mln.manady ýa-da 88,9% talap ediýänçä hasaplardaky serişdeler, 8,4 mln.manady ýa-da 11,1% möhletli hasaplardaky serişdelere degişli bolup durýar.

Umumy çekilen serişdeleriň döwlet kärhanalaryna degişli serişdeler 62,1 mln.manat ýa-da 82,2%, döwlete dahylsyz bölegi boýunça 13,3 mln.manat ýa-da 17,6% degişli bolup durýar.

**Lebap welaýaty boýunça.**

2011-nji ýylyň 1-nji mart ýagdaýyna Lebap welaýaty boýunça täjirçilik banklary tarapyndan berlen karz serişdeleriň möçberi 364,5 mln. manada deň bolup, 1430 mln.manat ýa-da 39,2% gysga möhletli, 221,5 mln.manady ýa-da 60,8% uzak möhletli bolup durýar. Umumy welaýat boýunça berlen karzlar geçen ýyl bilen deňeşdirilende 43,6% ýokarlandy.

Umumy berlen karz serişdeleriniň içinde 288,9 mln.manady ýa-da 79,3% döwlet eýeçiligine degişli, 75,5 mln.manady ýa-da 20,7% döwlete dahylsyz bölegine, şol sanda 73,6 mln.manady ýa-da 97,5% raýatlara sarp ediş maksatly berlen karzlar tutýar.

2011-nji ýylyň 1-nji mart ýagdaýyna welaýatyň täjirçilik banklary tarapyndan çekilen serişdeler 137,3 mln.manada deň bolup, geçen ýyl bilen deňeşdirilende 82,0% ýokarlandy. Olardan 124,9 mln.manady ýa-da 90,9% talap ediýänçä hasaplardaky serişdeler, 12,4 mln. manady ýa-da 9,0% möhletli hasaplardaky serişdelere degişli bolup durýar.

Umumy çekilen serişdeleriň döwlet kärhanalaryna degişli serişdeler 115,5 mln. manat ýa-da 84,1%. döwlete dahylsyz bölegi boýunça 21,8 mln.manat ýa-da 15,9% degişli bolup durýar.

**Mary welaýaty boýunça.**

2011-nji ýylyn 1-nji mart ýagdaýyna Mary welaýaty boýunça täjirçilik banklary tarapyndan berlen karz serişdeleriň möçberi 388.5 mln. manada deň bolup, 170,3 mln.manat ýa-da 43,8% gysga möhletli, 218,2 mln.manady ýa-da 56,2% uzak möhletli bolup durýar. Umumy welaýat boýunça berlen karzlar geçen ýyl bilen deňeşdirilende 24,7% ýokarlandy.

Umumy berlen karz serişdeleriniň içinde 304,4 mln.manady ýa-da 78,3% döwlet eýeçiligine degişli, 84.1 mln.manady ýa-da 21,6% döwlete dahylsyz bölegine, şol sanda 82,6 mln.manady ýa-da 98,2% raýatlara sarp ediş maksatly berlen karzlar tutýar.

2011-nji ýylyň 1-nji mart ýagdaýyna welaýatyň täjirçilik banklary tarapyndan çekilen serişdeler 103,0 min.manada deň bolup, geçen ýyl bilen deňeşdirilende 30,8% ýokarlandy. Olardan 89,1 mln.manady ýa-da 86,5% talap ediýänçä hasaplardaky serişdeler, 13,5 mln. manady ýa-da 13.5% möhletli hasaplardaky serişdelere degişli bolup durýar.

Umumy çekilen serişdeleriň döwlet kärhanalaryna degişli serişdeler 73,8 mln.manat ýa-da 71,6%, döwlete dahylsyz bölegi boýunça 29,2 mln.manat ýa-da 28,3% degişli bolup durýar.

**2-nji sorag.**

**Täjirçilik banklarynyň jemlenen jebislendirilen balansynyň ösüşi barada**

**Maglumat**

(mln. manat)

|  |  |  |  |  |  |
| --- | --- | --- | --- | --- | --- |
| Pudaklaryň ady | 01.01.2011 | 01.02.11 | 01.03.11 | 01.03.1101.03.10%-de | 01.03.1101.01.11%-de |
| **AKTIWLER** |
| Kassa we oňa deňlenen serişdeler | 217804,6 | 213508,7 | 213078,6 | 134,1 | 97,8 |
| TMB-daky aragatnaşyk we ätiýaçlyk hasaplaryndaky serişdeler | 1664832,7 | 1472023,7 | 1415571,6 | 202,2 | 85,0 |
| Banklara, kärhanalara, gura-malara we raýatlara goýberilen karazlar | 12396806,2 | 12894052,5 | 12829170,1 | 135,7 | 103,5 |
| Esasy serişdeler we maýa goýumlary | 859233,5 | 880185,3 | 911232,3 | 143,1 | 106,1 |
| Gaýry aktiwler | 806984,3 | 1070895,7 | 1233548,7 | 179,7 | 152,9 |
| **JEMI AKTIWLER** | **15945661,3** | **16530666,1** | **16602601,3** | **142,7** | **104,1** |
| **PASSIWLER** |
| Hususy serişdeler | 627391,9 | 648453,4 | 669854,4 | 121,9 | 106,8 |
| Karz we çekilen serişdeler | 14510952,8 | 14839374,6 | 14958364,1 | 147,0 | 103,1 |
| Karz çeşmeler boýunça şahamçalar bilen özara hasaplaşyklar |  | 193,8 | 39,5 | 127,6 | - |
| Gaýry passiwler | 807316,6 | 1042644,3 | 974343,4 | 107,5 | 120,7 |
| **JEMI PASSIWLER** | **15945661,3** | **16530666,1** | **16602601,3** | **142,7** | **104,1** |

**Çeşmesi: Bank habarlary 01/03/2011**

Şu maglumatlardan görnüşi ýaly, Türkmenistanyň täjirçilik banklarynyň jebislendirilen aktiwleri we passiwleri 01.03.2011ý. ýagdaýyna 16602,6mln.manada deň bolup, geçen ýylyň degişli döwri bilen deňeşdirilende 142,7% artdy.

Täjirçilik banklaryň kärhanalara, guramalara we raýatlara goýberilen karzlarynyň jemi möçberi 01.03.2011ý. ýagdaýyna – 12829,17 mln.manat, 01.01.2011ý. ýagdaýyna bolsa 12396,81 mln. manada barabar bolup, 103,5 % ösdi. Bu görkezijini geçen ýylyň degişli döwri bilen deňeşdirilende bolsa, ol 135,7 % artdy.

Şeýle hem, 01.09.2010ý. ýagdaýyna ýurdumyzyň TB-larynyň umumy aktiwleriniň düzüminde karz amallarynyň tutýan paýy 77,3%-e barabardyr.

Türkmenistanda bank ulgamy hormatly Prezidentimiziň alyp barýan ykdysady syýasatynyň esasynda, ykdysadyýetiň ýokary depginler bilen ösýän ulgamlarynyň hataryna girýär. Bank ulgamynyň ýokary derejede ösmegi ýurduň nähili derejede ykdysady taýdan durnuklydygyny görkezýär.

Türkmenistanyň Prezidentiniň Täze Galkynyşlar we beýik özgertmeler zamanasynda ýurdumyzyň il-ýurt bähbitli Milli maksatnamalary amala aşyrmakda banklaryň karz hyzmatlaryna aýratyn orun berilýär. Şoňa görä-de, banklaryň karz syýasaty ýurduň ykdysadyýetinde bolup geçýän özgertmeler we ösüşler bilen aýrylmaz baglanşykda, karz işjeňligini dünýä ülňülerine laýyk gelýän derejede guramaga we karz hyzmatlarynyň gerimini giňeltmegiň hasabyna halk hojalygynyň esasy pudaklaryny, şeýle hem ykdysadyýetiň hususy eýeçiligindäki bölegini maliýe taýdan goldamaga we netijede bolsa halkyň durmuş taýdan hal-ýagdaýyny gowulandyrmaga gönükdirilýär.

Hormatly Prezidentimiziň degişli kararyna laýyklykda 2008-nji ýylyň 1-nji ýanwaryndan başlap ,,Prezidentbank” Täjirçilik banky ýurdumyzyň raýatlaryna paýtagtymyzda täze gurulýan we satylýan ýaşaýyş jaýlarynda öýleri satyn almaga gozgalmaýan emläk üçin karzlary bermegiň möhletini 15 ýyldan 30 ýyla çenli uzaldyldy. Şonda gozgalmaýan emlägi satyn almak üçin berilýän karzlar boýunça göterim tölegi ýylda bir göterim möçberden geçmez hem-de esasy bergini üzmek boýunça 5 ýyla çenli ýeňillikli döwür bellenildi we ilki başdaky tölegiň möçberi üýtgedilip, onuň barysynyň 30 göteriminden 10 göterime çenli azaldyldy.

Ilatyň girdejileriniň we abadançylygynyň ýokarlanýandygyny, şeýle hem ilata ipoteka karzlaryny bermek boýunça görülýän çäreleri nazara almak bilen, ähli amatlyklary bolan ýaşaýyş jaýlarynda öýleri satyn alýan maşgalalaryň sany ýylsaýyn artýar. Bu bolsa ipoteka karzynyň ýurduň halkyň ýaşaýyş-durmuşynyň şertlerini gowulandyrmak boýunça alyp barýan çärelerinde möhüm ornunyň bardygyny görkezýär. Ipoteka karzy türkmenistanlylara özleri üçin örän oňaýly şertlerde ähli amatlyklary bolan özbaşdak ýaşaýyş jaýlaryny satyn almaga mümkinçilik berýär ýurdumyzda ýaşaýyş jaý meselesini çözmekde öz oňaýly şertleri döredýär.

 Bank karzynyň döwletiň ykdysady özgertmeleriniň çäginde döwlet tarapyndan ösdürilmegine uly üns berilýän hususy telekeçiligi goldamakda hem wajyp orny bardyr. Ýurdumyzda telekeçiligi ösdürmek, telekeçilik işini amala aşyrýanlara döwlet tarapyndan amatly şertleri döretmek we gollamak hem-de olaryň täze iş ýerlerini döretmek bilen bagly maýa goýum taslamalaryny uzak möhletli karz serişdeleri bilen üpjün etmek üçin Türkmenistanyň Prezidenti 2008-nji ýylyň 17-nji martynda ,,Türkmenistanda hususy telekeçilik işini maliýeleşdirmegiň meseleleri hakynda” 9604 belgili karar kabul etdi. Şol karara laýyklykda hususy kärhanalaryň we telekeçileriň önümçiligi ösdürmek we täze iş ýerlerini döretmek bilen baglanyşykly maýa goýum taslamalaryna karz bermäge oba – hojalyk pudagy üçin Türkmenistanyň ,,Daýhanbank” Döwlet täjirçilik banky şeýle hem, senagat, ulag we aragatnaşyk hyzmat maglumat tehnologiýasy ugurlary boýunça ,,Senagat” Paýdarlar täjirçilik banky we ,,Garagum” Halkara paýdarlar banky ygtyýarly edildi. Ygtyýarly banklar tarapyndan maýa goýum taslamalaryny maliýeleşdirmek maksady bilen öz we çekilen serişdeleriniň hasabyna ýylda 5% bilen 10 ýyla çenli we dolanyşyk serişdelerini almak üçin 1 ýyla çenli möhletde milli we daşary ýurt pullarynda karzlar berilýär.

Türkmenistanyň daşary syýasatynda hem ykdysady hyzmatdaşlygyň gerimi barha artýar. 2009-njy ýylyň iýun aýynyň başynda Aşgabatda geçirlen Yslam ösüş bankynyň Dolandyryjylar geňeşiniň 34-nji duşuşygynda Hormatly Prezidentimiziň eden taryhy çykyşy hem muňa şaýatlyk edýär. Ýurt baştutanymyz Türkmenistanda amala aşyrylýan özgertmeleriň möhüm taraplarynyň üstünde durup geçip, olaryň esasy maksadynyň ýurdumyzyň ägirt uly ykdysady mümkinçiliklerini doly hem-de hemmetaraplaýyn durmuşa geçirmegiň, halkara hyzmatdaşlygyny işjeňleşdirmegiň, dünýäniň dürli döwletleri bilen söwda aragatnaşyklaryny çuňlaşdyrmagyň hem-de giňeltmegiň hasabyna türkmen halkynyň durmuş derejesini ýokarlandyrmakdan ybaratdygyny nygtady.

Türkmenistan açyk daşary syýasaty ýöredip, dünýäniň ähli döwletleri, halkara maliýe düzümleri bilen gatnaşyklaryny özara hormat goýmak, ikitaraplaýyn peýda görmek we pragmatizm ýörelgelerinde guraýar. Hormatly Prezidentimiz bu barada söz açyp, Yslam ösüş banky bilen hyzmatdaşlygyň oňyn tejribesini aýratyn belledi. Şol hyzmatdaşlyk bolsa saglygy goraýyş, ulaglar we aragatnaşyk ýaly möhüm pudaklarda birnäçe taslamalary özünde jemleýär. Hususan-da, bular türkmen paýtagtynda bejeriş, maslahat beriş merkezini tehniki taýdan enjamlaşdyrmak, Aşgabatda we welaýat merkezlerinde keselleri anyklaýyş merkezlerini gurmak we enjamlaşdyrmak, telekommunikasion infrastrukturany döwrebaplaşdyrmak, nebit guýulýan ilkinji türkmen gämisini gurmak, Arçman şypahanasyny we onuň Ýylysuw şahamçasynyň durkuny täzelemek boýunça taslamalardyr.

Hormatly Prezidentimiz hyzmatdaşlyk etmegiň döwlet derejesindäki has ileri tutulýan ugurlaryny häsiýetlendirýän transmilli ,,Demirgazyk-Günorta” demir ýol geçelgesini (Garagystan-Türkmenistan-Eýran) gurmak, ,,Awaza” milli erkin syýahatçylyk zolagyny ösdürmek, gaz geçirijileri, iri sosial we senagat desgalaryny, esasy awtomobil ýollaryny, köprüleri, howa menzilleri gurmak diňe bir sebit derejede däl, eýsem möhüm halkara ähmiýeti bolan geljegi uly taslamalaryň hatarynda bellenip geçildi.

Yslam ösüş banky ulag infrastrukturasyny ösdürmek ulgamynda özara gatnaşyklary giňeltmek, hususan-da, Demirgazyk – Günorta transmilli ulag geçelgesiniň böleginiň gurluşygyny maliýeleşdirmek göz öňünde tutulýar. Bu bolsa Türkmenistan bilen Yslam ösüş bankynyň arasyndaky netijeli hyzmatdaşlygyň ýene-de bir nyşanyna (simwolyna) öwrüldi. Bu bolsa Türkmenistan döwletimiziň bütin dünýäde ykdysady taýdan hyzmatdaşlygynyň giň gerimde alnyp barylýandygyna şaýatlyk edýär.

Türkmenistanyň Prezidentiniň raýatlarymyzyň ýaşaýyş-durmuş derejesini has-da ýokarlandyrmaga we ykdysadysadyýetimiziň pudaklarynyň maliýe ýagdaýyny berkitmäge gönükdirilen Milli maksatnamalaryny üstünlikli durmuşa geçirmek, durmuş we önümçilik maksatly maýa goýum taslamalaryny öz wagtynda amala aşyrmak hem-de ýurdumyzyň ykdysady ösüşini goldamak üçin Durnuklaşdyryş gaznasynyň serişdelerini netijeli peýdalanmak maksady bilen 15.01.2010ý. Türkmenistanyň Prezidenti Karara gol çekdi.

Resminama laýyklykda Durnuklaşdyryş gaznasynyň serişdeleriniň hasabyna maýa goýum taslamalaryny maliýeleşdirmegiň Tertibi tassyklanyldy.

Türkmenistanyň Maliýe ministrligine Durnuklaşdyryş gaznasynda toplanan serişdeleri ygtyýarly banklaryň depozit hasaplaryna goýmaga hem-de şol banklara görkezilen serişdeleriň hasabyna binalaryň we desgalaryň gurluşygyny karzlaşdyrmaga ygtyýar berildi.

Türkmenistanyň Maliýe ministrligine we Türkmenistanyň Merkezi bankyna Durnuklaşdyryş gaznasynyň serişdeleriniň netijeli peýdalanmagyny üpjün etmek tabşyryldy.

**3-nji sorag.**Täze Galkynyşlar eýýamynda ýurdumyzyň ilatynyň mynasyp durmuşy üçin ähli şertleri döretmeklik hemişe Hormatly Pryzidentimiziňüns merkezinde saklanýar. Şu nukdaýnazardan halkyň ýaşaýyş-durmuş derejesini gowulandyrmak üçin birnäçe ykdysady çäreler durmuşa geçirilýär. Bu çäreleriň barşynda 2007-nji ýylyň 17-nji dekabrynda kabul edilen Türkmenistanyň Prezidentiniň ,,Obalaryň, şäherçeleriň etrapdaky şäherleriň we etrap merkezleriniň ilatynyň durmuş-ýaşaýyş şertlerini özgertmek boýunça 2020-nji ýyla çenli döwür üçin Milli maksatnamasy” durýar. Onuň esasy maksady Türkmenistanda ilatyň durmuş-ýaşaýyş şertlerini has-da gowulandyrmakdan, ýurduň ähli sebitlerinde ilaty suw, elektrik energiýasy, gaz, gara ýollar we ösen aragatnaşyk ulgamy bilen üpjün etmekden, mekdepleriň, saglygy goraýyş edaralarynyň we sport desgalarynyň her bir raýat üçin elýeterli bolmagyny gazanmakdan, oba ilatly nokatlaryň sosial ösüşini ýokarlandyrmakdan we inženerçilik infrastrukturasyny özgertmekden ybaratdyr.

Hormatly Prezidentimiziň irginsiz aladasy netijesinde kabul edilen bu Milli maksatnama özüniň gurşap alýan wajyp durmuş meseleleriniň göwrümi we möçberi boýunça iri maksatnamalaryň hataryna girýär. Ol ýurdumyzyň ilatynyň durmuş-ýaşaýyş şertlerini ösdürmegiň maddy we maliýe binýadynyň esasyny düzýär.

Bu Milli maksatnamanyň esasynda gurulmaly we durky täzelenmeli desgalaryň gurluşyklary 3 tapgyrda amala aşyrylyp, ol 2008-2010-njy ýyllary, 2011-2015-nji ýyllary we 2016-2020-nji ýyllary öz içine alýar. Bu döwürde umumy möçberde 14,5 mlrd manatlyk düýpli maýa goýumlary özleşdirmek göz öňünde tutulýar.

Milli Maksatnama sosial ösüşiň we inženerçilik infrastrukturasynyň 15 ugruny öz içine alýar: hassahanalar, saglyk öýleri we merkezleri, mekdebe çenli ýaşly çagalar edaralary, orta mekdepler, medeniýet öýleri, sport mekdepleri, sport desgalary, suw geçirijileri, suw guýulary, lagym geçirijileri, awtomobil ýollary, gazlaşdyryş desgalary we geçirijileri, elektrik geçirijileri we desgalary, aragatnaşyk ulgamy, ýaşaýyş jaý ulgamy. Bu işleri durmuşa geçirmek üçin hormatly Prezidentimiziň tabşyrygy bilen Milli Maksatnamany amala aşyrmaklygyň tertibi kesgitlenildi. Munuň bilen baglylykda, Milli Maksatnama laýyklykda her ýylda ony durmuşa geçirmek boýunça çäreleriň toplumyny işläp düzmek we gurluşyk desgalarynyň sanawyny her ýylyň 15-nji fewralyna çenli Türkmenistanyň Maliýe ministrligi bilen ylalaşyp tassyklamak bellenildi. Milli Maksatnamanyň ýerine ýetirilişi barada hasabatlary degişli ministrlikler tarapyndan çärýegiň jemi boýunça Türkmenistanyň Ministrler Kabinetine tabşyrmaklyk ýola goýuldy. Işleriň anyk we sazlaşykly ýola goýulmagy Milli Maksatnamada bellenilen çäreleri durmuşa ornaşdyryljakdygyna şaýatlyk edýär.

Bu Milli maksatnamanyň çäklerinde ýurdumyzyň ähli welaýatlarynyň we Aşgabat şäheriniň durmuş-ykdysady ösüşiniň 2008-2012-nji ýyllar üçin konsepsiýalary işlenip düzüldi we üstünlikli amala aşyrylýar.

Şeýle hem, Milli maksatnamanyň durmuşa geçirilip başlanmagy bilen ýurdumyzda sosial – medeni desgalaryň gurluşygy we abadanlaşdyryň işleri giň gerim aldy.

"Türkmenistanyň Prezidentiniň Obalaryň, şäherçeleriň, etrapdaky şäherleriň we etrap merkezleriniň ilatynyň durmuş-ýaşaýyş şertlerini özgertmek boýunça 2020-nji ýyla çenli döwür üçin Milli maksatnamasynda" göz öňünde tutulan işleri wagtynda ýerine ýetirmek maksady bilen, 02.02.2008ý. Türkmenistanyň Prezidenti

„Obalarda, şäherçelerde, etrapdaky şäherlerde we etrap merkezlerinde ýerine ýetirilmeli gurluşyk-gurnama işleri hakynda“ № 9447 karar kabul etdi.

Oňa laýyklykda, Milli maksatnama laýyklykda obalarda, şäherlerde, etrapdaky şäherlerde we etrap merkezlerinde 2008-nji ýylda gurluşyk-gurnama işleriniň buýrujysynyň wezipelerini welaýat häkimlikleri, baş potratçysynyň wezipelerini Türkmenistanyň Gurluşyk we gurluşyk materiallary senagaty ministrligine ýerine ýetirmek tabşyryldy.

Türkmenistanyň Gurluşyk we gurluşyk materiallary senagaty ministrligine tabynlygyndaky edara-kärhanalaryň maddy-tehniki binýadyny kuwwatlandyrmak maksady bilen, maşyn-mehanizmleri, gurluşyk tehnikasyny, enjamlary, gurallary we ätiýaçlyk şaýlary öz serişdeleriniň hasabyna satyn almaga ygtyýar berildi.

Türkmenistanyň Merkezi bankyna şu kararda bellenen zerur serişdeleri satyn almak üçin Turkmenistanyň Gurluşyk we gurluşyk materiallary senagaty ministrliginiň manatlardaky serişdelerini resmi hümmet boýunça ýörgünli daşary ýurt puluna öwürmäge hem-de öz serişdeleri ýetmedik ýagdaýda oňa pes göterimli karz bermäge rugsat berildi.

"Türkmenistanyň Prezidentiniň Obalaryň, şäherçeleriň, etrapdaky şäherleriň we etrap merkezleriniň ilatynyň durmuş-ýaşaýyş şertlerini düýpli özgertmek boýunça 2020-nji yyla çenli döwür üçin Milli maksatnamasynda" ýol gurluşyk pudagynyň öňünde goýlan wezipeleri üstünlikli durmuşa geçirmek hem-de awtomobil ýollarynyň durkuny täzelemek we täzelerini gurmak maksady bilen, 02.02.2008ý. Türkmenistanyň Prezidenti „Obalaryň, şäherçeleriň, etrapdaky şäherleriň we etrap merkezleriniň awtomobil ýollarynyň hilini gowulandyrmak hakynda“ № 9448 karar kabul etdi.

Oňa laýyklykda, Milli maksatnama laýyklykda awtomobil ýollaryny köprüler bilen bilelikde 2008-nji ýylda gurmak işleriniň buýrujysynyň wezipelerini welaýatlaryň häkimlikleri, baş potratçysynyň wezipelerini "Türkmenawtoýollary" döwlet konsernine ýerine ýetirmek tabşyryldy.

"Türkmenawtoýollary" döwlet konsernine awtomobil ýollarynyň we
köprüleriň gurluşygy üçin zerur ýol gurluşyk tehnikasyny, ýüküni özi düşürýän
awtoulaglary we ýöriteleşdirilen maşynlary, asfalt garyjy zawodlary, daş döwüji abzallary we beýleki enjamlary hem-de olar üçin ätiýaçlyk şaýlary öz serişdeleriniň we ýeňillikli bank karzlarynyň hasabyna almaga ygtyýar berildi.

"Türkmenistanyň Prezidentiniň Obalaryň, şäherçeleriň, etrapdaky şäherleriň we etrap merkezleriniň ilatynyň durmuş-ýaşaýyş şertlerini düýpli özgertmek boýunça 2020-nji ýyla çenli döwür üçin Milli maksatnamasynda" ilaty elektrik energiýasy bilen üpjün etmegi gowulandyrmak barada öňde goýlan wezipeleri üstünlikli durmuşa geçirmek maksady bilen, 02.02.2008ý. Türkmenistanyň Prezidenti „Obalary, şäherçeleri, etrapdaky şäherleri we etrap merkezlerini elektrik energiýasy bilen üpjün etmegi gowulandyrmak hakynda“ № 9449 karar kabul etdi. Oňa laýyklykda, Milli maksatnama laýyklykda elekteik energiýasy bilen üpjünçiligi gowulandyrmak boýunça 2008-nji ýylda ýerine ýetirilmeli gurluşyk-gurnama işleriniň buýrujysynyň wezipelerini welaýatlaryň häkimlikleri, baş potratçysynyň wezipelerini Türkmenistanyň Energetika we senagat ministrliginiň "Türkmenenergogurluşyk" konsernine ýerine ýetirmek tabşyryldy.

Şu kararda görkezilen işleri ýerine ýetirmek üçin zerur elektrotehniki enjamlaryny, gurluşyk-gurnama serişdelerini we awtotehnikany öz serişdeleriniň we çekilen serişdeleriň hasabyna satyn almaga Türkmenistanyň Energetika we senagat ministrliginiň "Türkmenenergogurluşyk" konsernine we "Türkmenenergo" döwlet elektroenergetika korporasiýasyna ygtyýar berildi.

Türkmenistanyň Merkezi bankyna şu kararda görkezilen elektrotehniki enjamlaryny, gurluşyk-gurnama serişdelerini we awtotehnikany satyn almak üçin Türkmenistanyň Energetika we senagat ministrligine uzak möhletli ýeňillikli karz serişdeleri bermek tabşyryldi.

Türkmenistanyň Prezidentiniň obalaryň, şäherçeleriň, etrapdaky şäherleriň we etrap merkezleriniň ilatynyň durmuş-ýaşaýyş şertlerini özgertmek boýunça 2020-nji ýyla çeiali döwür üçin Milli maksatnamasynda bellenilen wezipeleri ýerine ýetirmek, ilatynyň ýaşaýyş jaý bilen üpjünçiligini gowulandymiak maksady bilen, 11.01.2008ý. Türkmenistanyň Prezidenti “Türkmenistanyň raýatlaryna gozgalmaýan emlägi girewine alyp karzlary bermegiň usulyny ösdürmek hakynda” 9361 belgili karar kabul etdi.

Bu Karara laýyklykda, Türkmenistanyň Gurluşyk we gurluşyk materiallary senagaty ministrliginiň kärhanalary we döwlet eýeçiligindäki beýleki gurluşyk kärhanalary (mundan beýläk – gurluşyk kärhanalary) kömekçi potratçylary çekmek bilen, etraplaryň we şäherleriň häkimlikleriniň we hususy ýaşaýyş jaýlary (mundan beýläk-jaýlary) gowulandyrmaga zerurlygy bolan Türkmenistanyň raýatlarynyň ýüztutmalary boýunça üçtaraplaýyn şertnama esasynda obalarda, şäherçelerde, etrapdaky şäherlerde, şäherlerde, etraplaryň we welaýatlaryň merkezlerinde Türkmenistanyň gurluşyk kadalaryna laýyklykda 2 gatdan ýokary bolmadyk jaýlary öň berlen we täze berilýän ýer böleginde gurmagy öz serişdeleriniň we Türkmenistanyň ygtyýarlandyrylan banklaryndan (mundan beýläk - bank edaralary) göterimsiz alnan karzlaryň hasabyna amala aşyrmak bellenildi.

Degişli ministrlikler we pudak edaralary öz tabynlygyndaky gurluşyk kärhanalarynyň bank edaralaryndan alýan karzlarynyň üpjünçiligi üçin bank edaralary bilen bellenilen tertipde zamunlyk şertnamasyny baglaşmak bellenildi.

Türkmenistanyň Merkezi bankyna bank edaralaryna şu kararyň esasynda gurluşygy alyp barýan gurluşyk kärhanalaryna göterimsiz karz ugruny açmak üçin maliýe serişdelerini hem-de zerur halatda bank edaralaryna Türkmenistanyň raýatlaryna bellenen şertlerde gurlup, ulanmaga taýýar jaýlary gozgalmaýan emläk hökmünde girewine goýup, satyn almaga karzlary bermegi üçin maliýe serişdelerini, şeýle hem bank edaralarynyň gurluşyk kärhanalaryna karz ugruny açmagyň tertibi hakyndaky düzgünnamany hem-de Türkmenistanyň raýatlaryna jaýlary gozgalmaýan emläk hökmünde girewine goýup, satyn almaga karzlary bermegiň tertibi hakyndaky Düzgünnamany bir aý möhletde işläp taýýarlamagy hem-de tassyklamagy üpjün etmek tabşyryldy.

Gurluşyk kärhanalaryna Türkmenistanyň raýatlarynyň ýüztutmasy boýunça tölege ukyply raýatlara jaýlary gurup bermegi hem-de ulanmaga taýýarlaryny olara satmak, bank edaralaryndan alan göterimsiz karzlary şertnamalarda bellenen möhletlerde gaýtarmak, raýat gurulan we ulanmaga taýýar jaýy satyn almakdan ýazmaça ýüztutma esasynda ýüz dönderen ýagdaýda, etrabyň we şäheriň häkimleriniň teklibi bilen, isleg bildiren beýleki raýatlara satmak, şeýle hem jaýlary gurluşyk işleriniň bahasyny kesgitlemek boýunça Türkmenistanyň Ministrler Kabineti tarapyndan bellenilýän tertibe laýyklykda emele getirilýän hakyky bahalar boýunça ilata ýerlemegi üpjün etmek tabşyryldy.

Bank edaralaryna Türkmenistanyň raýatlaryna tölege ukyplygyny nazara alyp, şu kararda bellenen şertlerde gurlup, ulanmaga taýýar jaýlary satyn almaga gozgalmaýan emläk üçin karzlary ýylda ýüzden 1 göterim şertde hem-de esasy bergini üzmek boýunça 5 ýyla çenli ýeňillikli döwür bilen otuz ýyl möhlete bermäge ygtyýar berildi.

Ýurdumyzda uzak möhletleýin ýeňillikli karzlaryň hasabyna hususy ýaşaýyş jaýlarynyň gurluşygy giň gerime eýe boldy. Mysal üçin, ýurdumyz boýunça geçen 2009-njy ýylyň dowamynda degişli şertnamalaryň 800-den gowragy baglaşyldy.

Ýurdumyzyň welaýatlarnda täjirçilik banklary tarapyndan ilata hususy ýaşaýyş jaýlaryny gurmak we satyn almak üçin karz serişdeleri bilen üpjün edildi. Muny 2009-njy ýylyň oktýabr aýynyň 1-i ýagdaýyna bar bolan maglumatlar hem tassyklaýar. Ýagny:

**Ahal welaýaty boýunça** bank karzlarynyň hasabyna 224 sany ýaşaýyş jaýlaryny gurmaklygy üçin gurluşyk kärhanalaryna 20 500 müň manat göterimsiz karzlar berildi. Gurluşygy alnyp barylýan jaýlaryň 79 sanysynda gurluşyk işleri doly tamamlanan, gurluşygy tamamlanan jaýlardan 18 sanysy raýatlara 30 ýyl möhlet bilen ýyllyk 1%-den ipoteka karzy berildi.

**Balkan welaýaty boýunça** gurulýan 25 sany hususy ýaşaýyş jaýynyň gurluşygy üçin täjirçilik banklarda 4290 müň manatlyk karz ugry açyldy. Şol sanda Balkanabat şäherinde 16 sany hususy ýaşaýyş jaýynyň gurluşygy üçin 2746 müň manatlyk, Serdar etrabynda 2 sany hususy ýaşaýyş jaýynyň gurluşygy üçin 343 müň manatlyk, Türkmenbaşy etrabynda 7 sany hususy ýaşaýyş jaýynyň gurluşygy üçin 1201 müň manatlyk karz ugry açyldy.

Hasabat döwrüne çenli bu jaýlaryň gurluşygyna 1664 müň manat karz pul berlip, şol sanda Balkanabat şäherinde 1028 müň manat, Serdar etrabynda 223 müň manat, Türkmenbaşy etrabynda 413 müň manat karz berildi.

**Mary welaýaty boýunça** ýaşaýyş jaýlaryny gurdurmak üçin arza bilen ýüz tutan 168 sany raýat bilen üç taraplaýyn şertnama baglaşyldy. Ýaşaýyş jaýlaryň gurluşygy 13 sany gurluşyk edarasy tarapyndan amala aşyrylýar. Gurluşyk edaralary tarapyndan alnyp barylýan gurluşyk işleriniň möçberi 5335,0 müň manada deň bolup durýar. Ipoteka karzlarynyň hasabyna salynýan ýaşaýyş jaýlaryň 14 sanysynyň gurluşygy tamamlanyp, 13 raýata ýaşaýyş jaýyny satyn almak üçin banklar tarapyndan 1088 müň manatlyk karz serişdesi resmileşdirildi.

**Lebap welaýaty boýunça** hususy ýaşaýyş jaýlaryny gurmak üçin döwlet eýeçiligindäki gurluşyk guramalaryna jemi 8209 müň manatlyk karz ugry açyldy we ýerine ýetirilen işler üçin tölegler bökdençsiz amala aşyrylýar. Şeýle hem, häzirki güne çenli welaýatyň çäginde bank karzlarynyň (ipotekanyň) hasabyna gurluşygy tamamlanan we ulanmaga berilen öýleriň sany 22-ä deňdir. Gurulan jaýlardan satyn almaklyk üçin 349 müň manatlyk ipoteka karzy resmileşdirildi.

**Daşoguz welaýaty boýunça** jemi 111 sany raýatlar bilen baglaşylan üç taraplaýyn şertnamalar esasynda jemi 30264 inedördül metr bolan hususy ýaşaýyş jaýlaryň gurluşygyna jemi 19537,7 müň manada karz ugry açylyp, berlen karzyň möçberi 7758,7 müň manada deň boldy. Şu günki güne jemi 788,6 inedördül metr bolan meýdanly 8 sany hususy ýaşaýyş jaýlaryň gurluşygy tamamlanyp, ulanmaga berildi we olaryň eýelerine jemi 220,8 müň manatlyk karz serişdeleri 30 ýyl möhlet bilen resmileşdirildi.

Täze galkynyş we beýik özgertmeler eýýamynda «Türkmenistanyň Prezidentiniň obalaryň, şäherçeleriň, etraplardaky şäherleriň we etrap merkezleriniň ilatynyň durmuş-ýaşaýyş şertlerini düýpli özgertmek boýunça 2020-nji ýyla çenli döwür üçin Milli maksatnamasynda» görkezilen wezipeleri durmuşa geçirmek, şeýle hem şäherleriň, etrap merkezleriniň we şäherçe­leriň binagärlik we şähergurluşyk keşbini gözelleşdirmek, olary ösdürmegiň baş meýilnamalaryny üstünlikli ýerine ýetirmek hem-de ilatyň ýaşaýyş jaý üpjünçiligini has-da gowulandyrmak maksady bilen, 04.09.2009ý. Türkmenistanyň Prezidenti „Şäherlerde, etrap merkezlerde we şäherçelerde dört gatly köp öýli ýaşaýyş jaýlaryny gurmak hakynda“ 10618 belgili karar kabul etdi.

Oňa laýyklykda, Aşgabat şäheriniň, welaýatlaryň, etraplaryň we şäherleriň häkimliklerine öz çägindäki şäherlerde, etrap merkezlerinde we şäherçelerde:

- dört gatly köp öyli ýaşaýyş jaylaryndan öýleri satyn almaga isleg bildiren raýatlaryň deslapky ýüztutmalary esasynda, eýeçiliginiň görnüşine garamazdan, ýerli gurluşyk kärhanalary bilen dört gatly köp öýli ýaşaýyş jaýlaryny gurmak barada şertnamalary baglaşmaga;

- dört gatly köp öýli ýaşaýyş jaýlarynyň gurluşyklaryny bölekleýin taýýarlanan we döwlet seljermesinden tapgyrlaýyn geçirilen taslama-çykdajy sanaw resmi namalarynyň esasynda amala aşyrmaga;

- gurluşygy tamamlanan dört gatly köp öýli ýaşaýyş jaýlaryndaky öýleri raýatlaryň öz serişdeleriniň we gozgalmaýan emläk üçin bank karzlarynyň hasabyna bellenen tertipde ýerlemäge ygtyýar berildi.

Türkmenistanyň Merkezi bankyna zerurlygyna görä bank edaralaryna Türkmenistanyň raýatlaryna şu karar esasynda gurlup, ulanmaga taýýar edilen ýaşaýyş jaylaryndan öýleri gozgalmaýan emläk hökmünde girewine goýup, satyn almaga karzlary bermek üçin maliýe serişdelerini bermek, şeýle hem Türkmenistanyň raýatlaryna dört gatly köp öýli ýaşaýyş jaýlaryndaky öýleri gozgalmaýan emläk hökmünde girewine goýup, satyn almaga karzlary bermegiň tertibi hakyndaky Düzgünnamany bir aý möhletde işläp taýýarlamaly hem-de bellenen tertipde tassyklamak tabşyryldy.

Türkmenistanyň bank edaralaryna Türkmenistanyň raýatlaryna şu kararda görkezilen şertlerde gurlup, ulanmaga taýýar edilen dört gatly köp öýli ýaşaýyş jaýlaryndaky öýleri satyn almaga göterim tölegini ýylda 1 göterim möçberde hem-de esasy bergini üzmek boýunça 5 ýyla çenli ýeňillikli döwür bilen öýleriň hakyky emele gelen bahasynyň 90 göterimine çenli möçberde gozgalmaýan emläk üçin karzlary otuz ýyl möhlete bermäge hem-de raýatyň satyn alýan öýleri boýunça alan karz serişdelerini onuň karz hasabyndan Türkmenistanyň Döwlet býujetine geçirmäge ygtyýar berildi.

Balkan welaýatynyň durmuş-ykdysady ösüşiniň 2008-2012-nji ýyllar üçin konsepsiýasyny we «Türkmenistanyň Prezidentiniň obalaryň, şäherçeleriň, etraplardaky şäherleriň we etrap merkezleriniň ilatynyň durmuş-ýaşaýyş şertlerini özgertmek boýunça 2020-nji ýyla çenli döwür üçin Milli maksatnamasynda» göz öňünde tutulan möhüm wezipeleri ýerine ýetirmek, Bereket şäheriniň binagärlik şähergurluşyk keşbini has-da gözelleşdirmek, ilatymyzyň durmuş – ýaşaýyş şertlerini gowulandyrmak maksady bilen, Türkmenistanyň Prezidenti 2009-njy ýylyň 9-njy maýynda ,, Balkan welaýatynyň Bereket şäherini durmuş-ykdysady taýdan özgertmek hakynda” Karar kabul etdi.

Oňa laýyklyda, Türkmenistanyň Aragatnaşyk ministrligine öz serişdeleriniň we çekilen karz serişdeleriň hasabyna Bereket şäherinde aragatnaşyk bölüminiň edarajaýyny 1000 belgilik telefon beketli aragatnaşyk ulgamy bilen gurmaly we enjamlaşdyrmak tabşyryldy.

Türkmenistanyň Energetika we senagat ministrligi Bereket şäherinde elektrik beketleri bilen üpjün edilen elektrik geçiriş ulgamlary gurmaly we gurluşyk-gumama işlerini Türkmenistanyň Döwlet býujetiniň serişdeleriniň, elektrotehniki enjamlaryň bahasyny öz serişdeleriniň we çekilen karz serişdeleriň hasabyna maliýeleşdirmek tabşyryldy.

Türkmenistanyň Gurluşyk ministrligine öz serişdeleriniň we çekilen karz serişdeleriň hasabyna Bereket şäherinde gurluşyk kärhanasyny döretmek tabşyryldy.

Türkmenistanyň Gurluşyk materialiary senagaty ministrligine Bereket etrabynyň çäginde karýer dolandyrmasyny öz serişdeleriniň we çekilen karz serişdeleriň hasabyna gurmak we enjamlaşdyrmak tabşyryldy.

Türkmenistanyň Merkezi bankyna ygtyýarly banklar bilen bilelikde şu kararda göz öňünde tutulan karzlary ýyllyk 3% bilen üpjün etmek tabşyryldy.

Türkmenistanyň Prezidentiniň «Obalaryň, şäherleriň, etrapdaky şäherleriň we etrap merkezleriniň ilatynyň durmyş-ýaşaýyş şertlerini özgertmek boýunça 2020-nji ýyla çenli döwür üçin Milli maksatnamasynda» iki sany esasy maksat kesgitlendi. Olar Türkmenistanyň oba we kiçi şäherleriniň ilatynyň durmuş-ýaşaýyş şertlerini düýpli ýokarlandyrmakdan hem-de oba ilatly nokatlaryň, şäherleriň, etrapdaky şäherleriň we welaýat merkezleriniň sosial ösüşini we inženerçilik infrastrukturasyny özgertmekden ybaratdyr. Şu maksatlara ýetmek üçin oba ilatynyň girdejilerini ýokarlandyrmak we sosial pudaklarda täze iş ýerlerini döretmek, ilata edilýän hyzmatlaryň hilini ýokarlandyrmak we suw, elektrik togy, tebigy gaz bilen üpjünçiliklerini gowulandyrmak, ýollaryň durkuny täzelemek, telefon aragatnaşyk hyzmatlarynyň giň gerimini döretmek ýaly möhüm wezipeler öňde goýulýar.

Bu wezipeleriň ýerine ýetirilmegi bolsa öz gezeginde ýurdumyzyň azyk üpjünçiliginiň ýokarlandyrylmagyna, täze iş ýerleriniň döredilmegine, ilatyň medeni aň-düşünjesiniň, durmuş derejesiniň has-da ýokarlanmagyna giň mümkinçilik döreder.